钦定古今图书集成/明伦汇编/宫闱典/第124卷 > 册府元龟 > 《内臣部总序》
## 钦定古今图书集成/明伦汇编/宫闱典/第124卷 > 册府元龟 > 《内臣部总序》

古者圣人作事创制，仰则天象。故宫室之度，规于太
紫；将相之位，法乎文昌。洎《甘》《石》所纪，则缠次攸别，名
品斯著。“宦者”四星，实在帝座之侧。先王取象，肇建厥
官，所以给事左右，出入宫掖，典司纠禁，宣传命令。凡
中壸之庶务，禁庭之众职，服位之别，囿游之掌，靡不
领焉。然太古之世，湮灭罔绝；夏商之际，简册散逸，典
职之制，其详阙矣。周监二代，文物大备，建邦之训，备
于《六典》。《天官》冢宰之属有“宫正，掌王宫之戒令纠禁，
上士二人，中士四人，下士八人。宫伯掌王宫之士庶
子，凡在板者，中士二人，下士四人”，皆有府史胥徒为
之给役。又“酒人、浆人、笾人、醢人、酰人、幂人之职，分掌
五齐、三酒、六饮、四笾、四豆、五齐、七菹”、巾幂之事，以奉
宗庙，天子皆以内臣参之。又有宫人，掌王之六寝之
修，中士四人，下士八人。内宰，“掌书版图之法，以治王
内之政令。”下大夫二人，上士四人，中士八人，亦皆有
府史胥徒之属。又有内小臣，掌王后之命，正其服位，
上士四人，有史徒焉。阍人之职，“掌守王宫中门及囿
游之禁门四人。”寺人，“掌王之内人及女宫之戒。正内
五人。内竖掌内外之通令”，倍寺人之数。“内司服一人，
掌王后之六服。”缝人二人，掌王宫之缝线。平王东迁，
诸侯力政，霸者间起，多僭王制。晋、宋、齐、楚、鲁、卫诸国
皆有寺人、司宫、巷伯、太子、内师、大阍。内竖之名，见于
《载籍》，而官号之次，即无闻焉。战国之际，赵有宦者令
之职。秦并天下，并建官号。少府之属有中书、谒者、黄
门、钩盾、尚方、御府、永巷、内者、宦者、七官令、丞、诸仆射、
署长、中黄门皆属焉。其詹事之属，又有中长秋、私府、
永巷、宫厩、祠祀、食官令、长、丞诸官皆属焉。又有将行、
为皇后卿及中常侍之职。汉因秦制，置中常侍银珰
左貂、给事殿省诸署之号，悉仍其旧。及高后称制，以
张卿为大谒者。景帝中六年，更将行为大长秋。武帝
大初元年，更永巷为掖庭，置八丞，宦者增置七丞，钩
盾增置五丞、两尉。武帝好游宴后庭，或出豫离馆请
奏机事，多以中人主之。其中书谒者遂典尚书奏事。
成帝建始四年，更中书谒者令为中学音令，鸿嘉三
年，又省皇后、詹事官，并属大长秋。又加置太仆一人，
掌太后舆马，通谓之“皇后卿”，皆随太后宫为官，号在
正卿上。然西京已来，宫府之职，犹复参用他士。世祖
中兴，悉任宦者，名器之数，多所增益。少府属官有中
常侍，无员。掌侍从左右，从入内宫，赞导内众事。黄门
令主省中诸宦者；小黄门，无员，掌侍左右，受《尚书》事。
上在内宫，关通中外及中宫以下众事。丞、从丞各一
人。黄门、画室、玉堂署长各一人，丙署长七人。中黄门
冗从仆射一人，主中黄门冗从。居则宿卫，守门户，行
则骑从，夹乘舆车。中黄门，无员。掌给事禁中。掖庭令
一人，掌贵人采女事，左右各一人。暴室丞一人，主中
妇人疾病就治及鞫罪之事。永巷令一人，典官奴婢。
侍使。丞一人，御府令一人，典官婢作中衣服及补浣
之属。丞一人，织室丞一人，祠祀令一人，典中诸小祠
祀。丞一人，钩盾令一人，典诸近池苑囿游观之处。丞
一人，《永安》丞一人，掌北宫、东北永安宫。苑中丞一人主苑中离宫果。丞一人，主果园。鸿池丞一人，南园丞
一人，湖熟监一人，濯龙监一人，“直里监一人，中藏府
令一人，掌中币帛金银诸货物。丞一人，内者令一人，
掌中布张诸衣服。左右丞各一人，尚方令一人，掌上
手工作，御刀剑诸好器物。”丞一人。其诸僮役，即有员
吏，从宫符、诏驺、仆射、家巫、从官、录事之名，分隶诸署。
又有大长秋一人，职掌奉宣中宫命令。凡给赐宗亲
当谒见者，关通之；中宫出则从。丞一人；中宫仆一人，
主驭；中宫谒者令一人；中宫谒者三人，主报；中宫尚
书五人，主中文书；中宫私府令一人，主中藏币帛。丞
一人；中宫黄门冗从仆射一人，丞一人，复道丞一人，
主中阁道；中宫药长一人。明帝永平中，始定置常侍
员四人，小黄门员十人。和帝永元十四年，以功封郑
众为鄛乡侯，中人封侯，自此始也。殇帝延平之间，委
用渐大，而其员稍增，增中常侍至有十人，小黄门二
十人，改以金珰右貂，兼领卿署之职。自后孙程立顺
帝，曹腾建桓帝，续以五侯合谋，梁冀受戮，并赐封爵，
侯者益众。永寿三年，初以小黄门为守宫令，置冗从
仆射，又置显阳苑丞。灵帝熹平四年，改平准为中准，
使中人为令，列于内署。自是诸署悉以中人为令、丞。
光和六年，始置圃囿署，以中人为令。中平五年，初置
西园八校尉，以小黄门蹇硕为上军校尉，诸校尉皆
属之。魏文下令，限中人不过诸署，令为著令藏之属，
有内侍黄门令、中常侍、奉车都尉之职。吴唯有宦者
之名。晋受魏禅，多循旧式。光禄勋之属有守宫、黄门、
掖庭、清商、华林园、暴室等令，宋、齐因之。梁有大长秋，
主诸宦者，以司宫闱，统黄门、中署、奚官、暴室、华林等
署。陈氏之世，遵用无改。元魏之族，起于云朔，从徙代
土，终都雒邑。厥初草创，官名未具。太和定令，职制渐
备。内官之品，则有中常侍、中尹、中黄门令、内者令、中
谒者大夫，中黄门、中谒者仆射，中黄门冗从仆射，中
谒者、小黄门谒者，寺人、阍人及大长秋等职，列于阶
品。并置内氏长四人，掌顾问、拾遗应对。北齐有中侍
中省，掌出入门阁。中侍中二人，中常侍中、给事中各
四人，中尚药典御史及丞，中谒者仆射各二人，中尚
食局典御、丞各二人，监四人。内谒者局统丞各一人。
又有长秋等掌诸宫阍。卿、中尹各一人，丞二人。亦有
功曹、五官、主簿、录事员，皆其吏属。其所领中黄门、掖
庭、晋阳宫、中山宫、园池、中宫仆、奚官等署令、丞及暴
室局丞。中黄门又别有冗从仆射及博士四人。掖庭、
晋阳、中山等署，别有宫教博士二人。中山署又别有
麹豆局丞。园池署别有乘“黄局都尉，细马车都尉，幸
府部丞，奚官署别有染局丞。”然自元魏以来，中人多
授台省官及加封爵。至高齐、武成之间，有至仪同、食
干者，其后以至任参宰相，豫掌国政。后周六官之建，
有司内上士、巷伯、中士等官。隋革周制，始置内侍省，
内省内常侍各二人，内给事四人，内谒者监六人，内
侍伯二人，内谒省十二人，寺人六人，伺非八人。领尚
食、掖庭、宫闱奚官、内仆、内府等及尚食，置典御史、丞
各二人，馀各置令、丞二人。宫卫、内仆加置丞各一人。
掖庭别置宫教博士二人。炀帝大业三年，改内侍省
为长秋监，改内常侍为内承奉，员二人；改内给事为
内承直，员四人；罢内谒者官。又署内仆署所领，唯掖
庭、宫闱、奚官三署而已，后复置内谒者员。唐室之建，
多因隋制有增益，而有司之计，吏属咸备，垂为著令，
故用《详纪》。“内侍省：内省四人，内常侍六人，内给事八
人，主事二人，令史八人，书令史十六人，内谒者监六
人，内谒者十二人，内典引十八人，内寺伯二人，寺人
六人，亭长六人，掌故八人。掖庭”局，令二人，丞三人，书
令史四人，书吏八人，计吏二人。宫教博士二人，监作
四人，典事十人，掌故四人。宫闱局，令二人，丞二人，书
令史三人，书吏六人，内阍人二十人，掌扇十六人。内
给使无常员，掌故四人。奚官局，令二人，丞二人，书令
史三人，书吏六人，典事四人，掌故四人。内仆局，令二
人，丞二人，书令史二人，书吏四人，驾士一百四十人，
典事八人，掌故八人。内府局，令二人，丞二人，书令史
四人，书吏四人，典事六人，掌故四人。太宗贞观中，定
制，内侍等不置三品官，内侍为长官，阶四品。高宗龙
朔二年，改内侍省为内侍监，咸亨初复旧，而定员之
外，复有品官给使之名。武后称制，差增员位。光宅元
年，改内侍省为宫台。中宗神龙初，复旧号。是时，中官
三千馀人，超授七品已上员外官者凡千馀人，然衣
朱紫者尚寡。明皇尊重宫闱，中官稍称旨者，即授三
品将军，门施棨㦸。至于持节讨伐，奉使宣传，内主书
院、殿头供奉、监军、入蕃教坊，《武德》主当，率以中人司
之。其监军之权，过于节使。品官黄衣已上三千馀人，
衣朱紫者不下千数。又有内坊单身给事无品之人。
开元二十七年，以太子内坊隶内侍省为局。肃宗至
德中，始置观军容宣慰处置使，以统行营诸军。代宗
朝，复有天下观军容宣慰处置使。永泰二年，始以中
人掌枢密用事。德宗贞元四年，增内给事二人，内谒者监、内寺伯各四员。十二年，立左右神策护军中尉
二员，中护军二员。时天下军镇节度诸使，皆以内臣
一人监之，谓之“监军使。”十五年，又增内给事二员。二
十年，增掖庭局令四员。宪宗元和中，始置枢密使二
人，后有左右三军辟仗使。十五年，内省所管高品品
官白身共四千六百一十八人，内一千六百九十六
人高品诸司诸使并内养诸司判官等。穆宗长庆中，
始命中人监阵。文宗时，又有供奉官。僖宗乾符中，以
中人为排阵使。广明中，置左右观军容使。盖唐室中
叶之后，诸司诸使多以中人主之，又有枢密承旨之
名。朱梁革命，并废众职。后唐庄宗即位，稍复本朝内
省旧官。时有内侍五百人，复以中人居枢密使、副使、
宣徽、内客省等使之任，增置内勾之目，以主天下钱
谷。诏诸道悉遣中人赴阙，至者仅千人，皆委之事务，
复有内供奉之职。明宗天成中，废诸道监军并内勾
司。自后枢密使专用士人。晋、汉以来，宣徽院有内班
之名，周循其旧，而使阙官号。原其亲侍帷幄，掌事局
禁，环拱天极，是为近臣。其有宣翊佐之绩著讨伐之
效彰干蛊之业擅荐能之美规谏以救时政忠亮以
罄臣节内禀贤明之行动昭渊穆之职罔不克享荣
禄终全令名至有靡遵伦矩弗念兢厉朋比相附奢
纵逾度贪昧无纪诬罔造端始构厉阶终罹罪罟自
贻之戚幸免盖希其有出总兵旅外监阃政寔分心
膂之任以参“师律之要。至于被宠奖之数，以申褒劝；
蒙谴让之典，以惩违失：皆用论次，垂之劝诫。”